Folketing
2010-11-12

Det lyder jo ganske alvorligt og dramatisk, når man slår ud med armene og siger 70 pct. Det lyder jo udtrykt i procent meget dramatisk, men prøver man så på at få perspektivet på plads, hvad jeg også markerede i min ordførertale, nemlig de konkrete kronebeløb, som ligger omkring 4 kr. og omkring 7 kr., så synes det mig at være meget overkommeligt. Og når vi skal have en ansvarlig økonomisk politik, hvor alle skal bidrage, så synes det at være ganske overkommeligt.